คณะกรรมการบริษัท ซึ่งประกอบด้วยกรรมการ กรรมการอิสระ และกรรมการตรวจสอบ
ได้มีมติเมื่อวันที่ 26 กุมภาพันธ์ 2546
โดยสรุปความเห็นว่าบริษัทมีระบบควบคุมภายในที่เพียงพอสำหรับระบบงานที่ได้มีการประเมินประสิทธิภาพของระบบควบคุมภายในแล้ว
สามารถปฏิบัติงานได้สอดคล้องกับนโยบาย แผนงาน ระเบียบวิธีการปฏิบัติงานของบริษัท
รวมถึงข้อพึงปฎิบัติสำหรับบริษัทจดทะเบียนตามประกาศตลาดหลักทรัพย์แห่งประเทศไทย
และหลักการกำกับดูแลกิจการที่ดี ตลอดจนข้อกำหนดและกฎหมายที่เกี่ยวข้อง

นอกจากนี้ ผู้สอบบัญชีซึ่งได้เข้าทำการทดสอบระบบควบคุมภายในของบริษัท
โดยมีวัตถุประสงค์เพื่อกำหนดขอบเขตและวิธีการที่จะใช้ในการตรวจสอบงบการเงินประจำปี
ได้สรุปความเห็นว่า ระบบการควบคุมภายในของบริษัทมีความเพียงพอและเชื่อถือได้

ทั้งนี้บริษัทได้แนบรายงานจากประธานคณะกรรมการตรวจสอบ
และรายงานการตรวจสอบระบบการควบคุมภายในจากผู้สอบบัญชีของบริษัท
และแบบประเมินความเพียงพอของระบบการควบคุมภายใน มา ณ ที่นี้ด้วย

รายงานคณะกรรมการตรวจสอบ

เรียน ท่านผู้ถือหุ้น บริษัท เซ็นทรัลพัฒนา จำกัด (มหาชน)

คณะกรรมการตรวจสอบได้รับการแต่งตั้งขึ้นตามมติคณะกรรมการบริษัท เมื่อวันที่ 9 กรกฎาคม 2545
ประกอบด้วยกรรมการอิสระ 3 ท่าน คือนายไพฑูรย์ ทวีผล เป็นประธานคณะกรรมการตรวจสอบ
นายจักก์ชัย พานิชพัฒน์ และนางสุนันทา ตุลยธัญ เป็นกรรมการตรวจสอบ
เพื่อทดแทนคณะกรรมการตรวจสอบชุดเดิมที่ได้ลาออกจากตำแหน่งทั้งคณะเมื่อวันที่ 10 พฤษภาคม
2545 โดยมีผู้จัดการสำนักตรวจสอบภายในทำหน้าที่เป็นเลขานุการ

คณะกรรมการตรวจสอบได้เริ่มปฏิบัติหน้าที่ตั้งแต่วันที่ได้รับการแต่งตั้ง
ตามข้อบังคับเกี่ยวกับคณะกรรมการตรวจสอบของบริษัทซึ่งได้กำหนดให้สอดคล้องกับข้อกำหนดของตลาดหลักทรัพย์แห่งประเทศไทย
โดยปฏิบัติงานต่อเนื่องจากคณะกรรมการตรวจสอบชุดเดิม
พร้อมทั้งให้ความสำคัญกับการปฏิบัติตามหลักจริยธรรม หลักการกำกับดูแลกิจการที่ดี
การเปิดเผยรายการที่เกี่ยวข้องกัน ความโปร่งใส การถ่วงดุลอำนาจ
และมีอำนาจในการว่าจ้างหรือนำผู้เชี่ยวชาญเฉพาะด้านมาปรึกษาหารือและให้ความเห็นได้ตามที่คณะกรรมการตรวจสอบพิจารณาเห็นว่าจำเป็น

ในปี 2545 คณะกรรมการตรวจสอบได้มีการประชุมทั้งสิ้น 10 ครั้ง
ซึ่งเป็นการประชุมโดยคณะกรรมการตรวจสอบชุดใหม่ 5 ครั้ง
ในบางครั้งได้มีการหารือร่วมกับผู้สอบบัญชีและผู้บริหารที่เกี่ยวข้องตามวาระอันควร
และนำเสนอต่อคณะกรรมการบริษัทเพื่อทราบและพิจารณาเป็นรายไตรมาส ซึ่งสรุปเรื่องสำคัญๆ
ได้ดังต่อไปนี้

1.  สอบทานและให้ความเห็นชอบงบการเงินรายไตรมาสและประจำปี
    ก่อนเสนอต่อคณะกรรมการบริษัทเพื่อพิจารณาโดยให้ความสำคัญกับการปฏิบัติตามมาตรฐานการบัญชี
    การเปิดเผยรายการที่เกิดกับบริษัทที่เกี่ยวข้องกันรวมทั้งรายการที่อาจก่อให้เกิดความขัดแย้งทางผลประโยชน์

2.  รับทราบ
    เสนอความคิดเห็นและให้ข้อสังเกตต่อแผนการตรวจสอบและผลการตรวจสอบของผู้สอบบัญชี

3.  พิจารณารายงานผลการตรวจสอบของสำนักตรวจสอบภายใน
    อันเกี่ยวเนื่องกับการประเมินประสิทธิภาพและความเพียงพอของระบบควบคุมภายในของบริษัท
    พร้อมกับให้ข้อเสนอแนะและข้อสังเกต
    เพื่อนำไปสู่การปฏิบัติโดยเสนอฝ่ายบริหารเพื่อพิจารณานำไปปรับปรุงและแก้ไขตามควรแก่กรณี
    รวมทั้งพิจารณารายงานผลการตรวจติดตามความคืบหน้าในการปรับปรุงและแก้ไขอย่างต่อเนื่อง

4.  พิจารณาขอบเขตและแผนการตรวจสอบประจำปีของสำนักตรวจสอบภายใน
    รวมทั้งให้การสนับสนุนด้านอัตรากำลังและการพัฒนาบุคลากร
    พร้อมกับให้ข้อเสนอแนะและข้อสังเกตเพื่อเป็นแนวทางในการปฏิบัติงาน

5.  สอบทานให้บริษัทฯ
    ถือปฏิบัติตามข้อพึงปฏิบัติสำหรับบริษัทจดทะเบียนตามประกาศตลาดหลักทรัพย์แห่งประเทศไทย
    หลักการกำกับดูแลกิจการที่ดี ระเบียบและข้อกำหนดของทางการ

6.  เสนอแนะให้บริษัทเปิดเผยข้อมูลของบริษัทสำหรับรายการที่เกี่ยวข้องกัน
    หรือรายการที่อาจมีความขัดแย้งทางผลประโยชน์
    ให้เป็นไปตามข้อกำหนดของตลาดหลักทรัพย์แห่งประเทศไทย

  คณะกรรมการตรวจสอบสามารถขอข้อมูลได้โดยไม่มีข้อจำกัดและสามารถปรึกษาหารือเป็นการเฉพาะกับฝ่ายบริหาร
  สำนักตรวจสอบภายในและผู้สอบบัญชีได้อย่างเต็มที่ ซึ่งคณะกรรมการตรวจสอบมีความเห็นว่า
  บริษัทฯ
  มีระบบควบคุมภายในที่เพียงพอสำหรับระบบงานที่ได้มีการประเมินประสิทธิภาพของระบบควบคุมภายในแล้ว

  []

  (นายไพฑูรย์ ทวีผล)

  ประธานคณะกรรมการตรวจสอบ

  24 กุมภาพันธ์ 2546

วันที่ 26 กุมภาพันธ์ พ.ศ. 2546

คณะกรรมการบริษัท

บริษัท เซ็นทรัลพัฒนา จำกัด (มหาชน)

ชั้น 13 เซ็นทรัลพลาซา ลาดพร้าว

เลขที่ 1693 ถนนพหลโยธินลาดยาว จตุจักร กรุงเทพฯ 10900

เรื่อง ระบบการควบคุมภายใน

เรียน คณะกรรมการบริษัท เซ็นทรัลพัฒนา จำกัด (มหาชน)

ในการวางแผนและการปฏิบัติงานตรวจสอบงบการเงินของบริษัท เซ็นทรัลพัฒนา จำกัด (มหาชน)
สำหรับปีสิ้นสุด วันที่ 31 ธันวาคม พ.ศ. 2545
ข้าพเจ้าได้ทำความเข้าใจเกี่ยวกับระบบการควบคุมภายในของบริษัท
โดยมีวัตถุประสงค์เพื่อกำหนดลักษณะ ระยะเวลา และขอบเขตของวิธีการตรวจสอบที่จะใช้
ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท เซ็นทรัลพัฒนา จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติ เกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้ อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้0การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์ใด ๆ
เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400 –
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงตามมาตรฐานการตรวจสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน

รายงานฉบับนี้ออกเพื่อใช้เป็นข้อมูลสำหรับ คณะกรรมการตรวจสอบ
คณะกรรมการและผู้บริหารของบริษัท เซ็นทรัลพัฒนา จำกัด (มหาชน)
และคณะกรรมการตลาดหลักทรัพย์แห่งประเทศไทยเพื่อใช้เป็นหลักฐานประกอบแบบ 56 – 1 เท่านั้น
จึงไม่เหมาะสมที่จะนำไปใช้เพื่อวัตถุประสงค์อื่น

[]ขอแสดงความนับถือ

บุญมี งดงามวงศ์

ผู้สอบบัญชีรับอนุญาต เลขที่ 3637

บริษัท ไพร้ซวอเตอร์เฮาส์คูเปิร์ส เอบีเอเอส จำกัด

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เซ็นทรัลพัฒนา จำกัด(มหาชน) เป็นผู้รับผิดชอบต่องบการเงินรวมของ บริษัท
เซ็นทรัลพัฒนา จำกัด(มหาชน) และบริษัทย่อย
และสารสนเทศทางการเงินที่ปรากฎในรายงานประจำปี งบการเงินดังกล่าว
จัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดใหมีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัท เซ็นทรัลพัฒนา จำกัด(มหาชน) ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ เกี่ยวกับเรื่องนี้ปรากฎในรายงานของ
คณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัท เซ็นทรัลพัฒนา จำกัด(มหาชน)
โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท
เซ็นทรัลพัฒนา จำกัด(มหาชน)และบริษัทย่อย ณ วันที่ 31 ธันวาคม 2545

( นายวันชัย จิราธิวัฒน์ ) ( นายกอบชัย จิราธิวัฒน์ )

ประธานกรรมการ กรรมการผู้จัดการใหญ่

แบบประเมินความเพียงพอของระบบการควบคุมภายใน

บริษัท เซ็นทรัลพัฒนา จำกัด (มหาชน)

วันที่ 26 กุมภาพันธ์ 2546

แบบประเมินนี้จัดทำโดยคณะกรรมการบริษัท

ซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้นจึงมีความจำเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติ งานของพนักงาน ใช่หรือไม่

 ใช่  ไม่ใช่

1.2 คณะกรรมการบริษัทได้ทบทวนเป้าหมายการปฏิบัติงานแล้วว่า
การตั้งเป้าหมายได้ดำเนินการอย่างรอบคอบ
และได้พิจารณาถึงความเป็นไปได้ของเป้าหมายที่กำหนด
ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
(เช่น ตั้งเป้าหมายยอดขายของบริษัทไว้สูงเกินความเป็นจริง
ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืนหรือไม่

 มี  ไม่มี

5.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

1.6 ในการกำหนดนโยบายและแผนการปฏิบัติงานบริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทใน ระยะยาว ใช่หรือไม่

 ใช่  ไม่ใช่

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ

(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้นๆจะเกิดขึ้น

(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

อยู่ในระหว่างการจัดทำอย่างเป็นทางการ อย่างไรก็ตาม บริษัทได้มีการดำเนินการบางอย่าง
อาทิเช่น มีการจัดประชุมทุกสัปดาห์ เพื่อพิจารณาว่าการดำเนินธุรกิจ ควรมีกลยุทธ์อย่างไร รวมถึง
การประเมินปัจจัยต่าง ๆ ที่อาจมีผลกระทบต่อธุรกิจ

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

เป็นไปได้ตามคำอธิบายตามข้อ 2.1

2.3
บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยงรวมทั้งมาตรการในการลดความเสี่ยงเหล่านั้น
ใช่หรือไม่

 ใช่  ไม่ใช่

จะเริ่มดำเนินการในไตรมาสที่ 1 ของปี 2546 เป็นต้นไป

4.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

จะเริ่มดำเนินการในไตรมาสที่ 1 ของปี 2546 เป็นต้นไป

2.5 บริษัทมีการติดตามว่าหน่วยงานต่าง ๆ
ได้ปฏิบัติตามแผนการบริหารความเสี่ยงที่กำหนดไว้ใช่หรือไม่

 ใช่  ไม่ใช่

จะเริ่มดำเนินการในไตรมาสที่ 1 ของปี 2546 เป็นต้นไป

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1
บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
ใช่หรือไม่

 ใช่  ไม่ใช่

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

บริษัทได้กำหนดวิธีปฏิบัติเกี่ยวกับการพิจารณาให้เช่าพื้นที่กับธุรกิจของบุคคลที่เกี่ยวข้องกับบริษัท

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

เป็นไปตามคำอธิบาย ข้อ 3.3

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

เป็นไปตามคำอธิบาย ข้อ 3.3

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

เป็นไปตามคำอธิบาย ข้อ 3.3

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

 ใช่  ไม่ใช่  ไม่มีกรณีดังกล่าว

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้น อีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

4.1 ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น)

 ใช่  ไม่ใช่

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย….14.…วัน  ไม่ใช่

4.3 รายงานการประชุมกรรมการ
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
เช่น ได้มีการบันทึกข้อซักถามของกรรมการ ความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

5.3
บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่

 ใช่  ไม่ใช่

5.4 กรณีที่บริษัทมีการตรวจสอบภายใน
บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

 ใช่  ไม่ใช่  ไม่มีกรณีดังกล่าว

5.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการ ตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

อยู่ในระหว่างส่งเสริมให้มีการปฏิบัติอย่างต่อเนื่องและจริงจัง

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

อยู่ในระหว่างการจัดทำอย่างเป็นทางการ